
Nr. 6597/03.04.2026

RAPORT DE SPECIALITATE
la proiectul de hotărâre privind aprobarea cofinanțării și asigurarea resurselor financiare pentru obiectivul de investiții „Colectare și evacuare ape pluviale strada Crinului, comuna Cornetu, județul Ilfov”, finanțat prin Programul „Anghel Saligny”


În conformitate cu prevederile art. 136 alin. (3) lit. a) din Codul administrativ (OUG nr. 57/2019), cu modificările și completările ulterioare, potrivit cărora proiectele de hotărâri inițiate de primar sunt însoțite de rapoartele compartimentelor de resort din cadrul aparatului de specialitate al primarului, Compartimentul Financiar-Contabil, Evidența Patrimoniului, Buget din cadrul Primăriei comunei Cornetu a analizat proiectul de hotărâre inițiat de Primarul comunei Cornetu și a formulat prezentul raport de specialitate.

Obiectivul de investiții „Colectare și evacuare ape pluviale strada Crinului, comuna Cornetu, județul Ilfov” este finanțat prin OUG nr. 95/2021 privind Programul Anghel Saligny, cu modificările și completările ulterioare, fiind necesară asigurarea cofinanțării și a resurselor financiare aferente implementării acestuia.

Potrivit prevederilor art. II alin. (7) din OUG nr. 87/2025, unitățile administrativ-teritoriale care asigură o cofinanțare de 20% din sumele solicitate de la bugetul de stat beneficiază de mecanisme de prioritizare și de facilitare a finanțării, în vederea asigurării fluxului financiar necesar derulării și decontării lucrărilor.

De asemenea, în conformitate cu prevederile art. 9 alin. (1) din OUG nr. 95/2021 privind Programul Anghel Saligny, cu modificările și completările ulterioare, beneficiarii proiectelor au obligația asigurării cofinanțării și a cheltuielilor neeligibile aferente obiectivelor de investiții.

În conformitate cu prevederile art. 44 alin. (1) din Legea nr. 273/2006 privind finanțele publice locale, cu modificările și completările ulterioare, cheltuielile pentru investiții se aprobă prin bugetele locale, fiind necesară includerea sumelor aferente în bugetul local.

Analizând conținutul proiectului de hotărâre, se constată următoarele:

Art.1 este fundamentat pe prevederile art. II alin. (7) din OUG nr. 87/2025 și stabilește nivelul cofinanțării de 20% din sumele solicitate de la bugetul de stat, în cuantum de 1.167.933,29 lei.

Art.2 este fundamentat pe prevederile art. 9 alin. (1) din OUG nr. 95/2021 privind Programul Anghel Saligny, cu modificările și completările ulterioare, precum și pe prevederile Legea nr. 273/2006 privind finanțele publice locale, stabilind obligația asigurării resurselor financiare necesare realizării obiectivului de investiții.

Art.3 stabilește asumarea finalizării obiectivului de investiții și este în concordanță cu obligațiile contractuale ale beneficiarului.

Art.4 este fundamentat pe prevederile art. 44 alin. (1) din Legea nr. 273/2006 privind finanțele publice locale, privind includerea sumelor în bugetul local.

Art.5 și art.6 sunt întemeiate pe prevederile Codul administrativ (OUG nr. 57/2019), referitoare la atribuțiile primarului și la comunicarea actelor administrative.

Față de cele prezentate, proiectul de hotărâre este legal, oportun și necesar.

În consecință, Compartimentul Financiar-Contabil, Evidența Patrimoniului, Buget avizează favorabil și propune aprobarea proiectului de hotărâre de către Consiliul Local al comunei Cornetu.

